钦定古今图书集成/历象汇编/庶征典/第009卷 > 大戴礼 > 《易本命》
## 钦定古今图书集成/历象汇编/庶征典/第009卷 > 大戴礼 > 《易本命》

帝王好坏巢破卵，则凤凰不翔焉；好竭水搏鱼，则蛟
龙不出焉；好刳胎杀夭，则麒麟不来焉；好填谿塞谷，
则神龟不出焉。故王者动必以道，静必以理。动不以
道，静不以理，则自夭而不寿。訞孽数起，神灵不见，风
雨不时，暴风水旱并兴，人民夭死，五谷不滋，六畜不
蕃息。